armvectores/hy_wikipedia_2023 huggingface dataset:
Տիեզերական պլազմայի ֆիզիկա

Տիեզերական պլազմայի ֆիզիկա (արևմտյան երկրերոմ հաճախ նաև  տիեզերական ֆիզիկա), աստղաֆիզիկայի, ինչպես նաև պլազմաի ֆիզիկայի բաժին, որն ուսումնասիրում է տիեզերական պլազմայի բնույթը։
Տիեզերքի զանգվածի մոտավորապես 95%-ը (չհաշված սև մատերիան և սև էներգիան, որոնց բնույթը դեռևս հայտնի չէ), ներառյալ բոլոր աստղերը, միջաստղային և միջմոլորակային միջավայրերը, մոլորակային մթնոլորտների վերին շերտերը, գտնվում է պլազմային վիճակում։ Պլազմային բնույթ ունեն էներգիայի մի տեսակից մյուսին անցման պրոցեսները, որոնք հանդիսանում են աստղերի և նրանց շուրջ պտտվող մոլորակների վրա ընթացող ակտիվ պրոցեսների էությունը։
Տիեզերական պլազմայի ֆիզիկան ուսումնասիրում է կապված տիեզերական համակարգերի(օրինակ՝ «արեգակնային քամի-մագնիտոսֆերա-մոլորակի իոնոլորտ» համակարգը) համար բնորոշ  մի շարք ֆիզիկական երևույթներ։ Մասնավորապես զբաղվում է արեգակնային քամու, մոլորակների մագնիսոլորտի և իոնոլորտի, բևեռափայլերի, տիեզերական ճառագայթների, սինխրոտրոն ճառագայթման ուսումնասիրությամբ։
Ռուսական գիտությունների ակադեմիայի  շրջանակներում  տիեզերական հետազոտությունների ինստիտուտում տիեզերական պլազմայի ֆիզիկայի բնագավառում  գիտական գործոնեությունը կենտրոնացած է հետևյալ ուղղությունների վրա․

Տիեզերական պլազմայի պրոցեսների տեսություն
Տիեզերական պլազմաում արագացման պրոցեսներ և տիեզերական թռիչքների ժամանակ  ռադիացիոն ճառագայթման հետ կապված պրոբլեմներ
Մերձմոլորակային և միջմոլորակային պլազմա
Էլեկտրամագնիսական դաշտերի որոշում
Արեգակնային քամու հետազոտություն
Մագնիսոլորտային պրոցեսների ֆիզիկա


== Առաքելությունները, տիեզերական ապարատներ և արբանայակներ ==
Մի շարք հատկանիշներ և մեծություններ, որոնք ուսումնասիրվում են տիեզերական ֆիզիկայի կողմից, ունեն գործնական բնույթ և տարածության մեջ չափվում են արբանյակների, տիեզերական ապարատների և հրթիռ-զոնդերի օգնությամբ։ Դրանցից մի քանիսն են․

GGS WIND
Advanced Composition Explorer
Ուլիսս(КА)
IBEX (արբանյակ)
Solar Probe Plus
STEREO
SOHO (КА)
Ինտերբոլ(տիեզերական նախագիծ)
Պրոգնոզ


== Ծանոթագրություններ ==


== Հղումներ ==
Институт Космических Исследований РАН(ռուս.), (անգլ.)
NASA . Goddard Space Flight Center (անգլ.)
Inter-Agency Consultative Group (անգլ.)
European Space Agency (ESA) (անգլ.)
Institute of Space and Astronautical Science, Japan (ճապոներեն), (անգլ.)
CNES, France (ֆր.), (անգլ.)
Max-Planck-Institut für extraterrestrische Physik (գերմ.),  (անգլ.)
Սիրյակի (գյուղ, Դերգաչևի շրջան)

Սիրյակի (ուկրաիներեն՝ Сіряки), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1650 թվականին։
2001 թվականի տվյալներով Սիրյակի գյուղում բնակվում էր 322 մարդ։ Բնակավայրը զբաղեցնում է 1,07 կմ² տարածք։ Բնակչության խտությունը կազմում էր 300,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտավնիկ

Օտավնիկ, գյուղ Սլովենիայի Հանրապետության Սևնիցա երկրամասում։ Ըստ 2002 թվականի մարդահամարի տվյալների բնակչությունը կազմում է 25 մարդ։


== Ծանոթագրություներ ==


== Արտաքին հղումներ ==
Otavnik at Geopedia
Ալիո Ադամիա

Ալիո Ադամիա (վրաց.՝ ალიო კონსტანტინეს ძე ადამია, մայիսի 7 (20), 1914, Բաթում, Ռուսական կայսրություն - հոկտեմբերի 19, 1980(1980-10-19), Թբիլիսի, Վրացական ԽՍՀ, ԽՍՀՄ), վրացի խորհրդային գրող, բանաստեղծ, լրագրող և հրատարակիչ։


== Կենսագրություն ==
Ալիո Ադամիան ծնվել է 1914 թվականի մայիսի 20-ին, Բաթում քաղաքում։ 1934 թվականին ավարտել է Թբիլիսիի պետական համալսարանի բանասիրական ֆակուլտետը։ 1930-1936 թվականներին աշխատել է «Ախալգազդրա կոմունիստի» թերթում (ახალგაზრდა კომუნისტი, հայերեն՝ Երիտասարդ կոմունիստ)։ 1942 թվականից աշխատել է «Կոմունիստի» թերթում։

1954-1963 — «Խելովնեբա» (վրաց.՝ ხელოვნება, հայերեն՝ Մշակույթ) գրական-գեղարվեստական հրատարակչության տնօրեն
1963-1968 — «Մերանի (հրատարակչություն)» (վրաց.՝ მერანი) հրատարակչության բաժնի վարիչ
1968-1980 — «Սաբչոտա Սաքարթվելո» (վրաց.՝ საბჭოთა საქართველო, հայերեն՝ Խորհրդային Վրաստան) հրատարակչության գլխավոր խմբագիրԱլիո Ադամիան մահացել է 1980 թվականի հոկտեմբերի 19-ին Թբիլիսիում։


== Ստեղծագործություններ ==
Ալիո Ադամիայի առաջին բանաստեղծությունները հրատարակվել են 1931 թվականին։ Նրա պոեզիան գովաբանել է 1930-ական թվականների կոմերիտականներին և երիտասարդներին, ովքեր մասնակցել են Մեծ Հայրենականից հետո սկսված լայնածավալ շինարարական աշխատանքներին։
«Մեծ և Փոքր Եկատերինեներ» վեպի հերոսը (1972) պատերազմի մասնակից գիտնական է, որը տեղափոխվել է գյուղ, հիմնել է կոլտնտեսություն, որտեղ սկսել են զբաղվել խաղողի բացառիկ տեսակների մշակմամբ։ Նրա ճակատագիրը միահյուսվել է համագյուղացիների՝ հատկապես տեղի դպրոցի ուսուցչուհիների՝ Եկատերինի և նրա հոգեդստեր ճակատագրերի հետ, որոնց անունով էլ կոչվել է վեպը։ Ռուսերեն թարգմանությունը լույս է տեսել 1979 թվականին և բազմիցս վերահրատարակվել է։


=== Վեպեր ===
«Մեծ և Փոքր Եկատերինեներ» վեպ (վրաց.՝ დიდი და პატარა ეკატერინე, 1972)
«Մահ մեկ օր շուտ» վեպ (վրաց.՝ სიკვდილი ერთი დღით ადრე, 1979)


=== Բանաստեղծական շարքեր ===
«Մի քանի բանաստեղծություններ» (վրաց.՝ რამდენიმე ლექსი, Թբիլիսի, 1932, 38 էջ)
«Բանաստեղծություններ» (վրաց.՝ ლექსები, Բաթումի, 1936 , 96 էջ)
«Հարսանեկան Կոլխիդա» (վրաց.՝ ქორწილი კოლხიდაში, Թբիլիսի, 1941, 60 էջ)
«Զինվորի բանաստեղծություններ» (վրաց.՝ მებრძოლთა ლექსები, Թբիլիսի, 1945, 52 էջ)
Հանդիպում Մերխեուլում» (վրաց.՝ შეხვედრა მერხეულში, Թբիլիսի, 1946, 96 էջ)
«Մեսխեթինյան գարուն» (վրաց.՝ მესხეთის გაზაფხული, Թբիլիսի, 1949, 79 էջ)
«Բանաստեղծություններ» (վրաց.՝ ლექსები, Սուխումի, 1951, 36 էջ)
Բանաստեղծություններ և բալլադներ» (վրաց.՝ ლექსები, ბალადები, Թբիլիսի, 1955, 155 էջ)
«Կին-ծառ» (վրաց.՝ ხექალა, Թբիլիսի, 1958, 80 էջ)
«Երկնագույն պատշգամբ» (վրաց.՝ ცისფერი აივანი, Թբիլիսի, 1964, 142 էջ)
«Ջավախքի արահետներДжавахетия» (վրաց.՝ ჯავახეთის ბილიკები, Թբիլիսի, 1967, 169 էջ)
«Բալլադ սիրո և մահվան մասին» (վրաց.՝ სიყვარულის და სიკვდილის ბალადა, Թբիլիսի, 1969, 169 էջ)
«Երգեցողություն մայիսյան կերպարով» (վրաց.՝ სიმღერა მაისის ცვარში, Թբիլիսի, 1970, 25 էջ)։


=== Պատմվածքների ժողովածու ===
«Առավոտը Կուրի կիրճում» վիպակ (վրաց.՝ დილა მტკვრის ხეობაში, 1952)
«Խերգան հաղթում է Ռիոնին» (վրաց.՝ «ხერგა» ამარცხებს «რიონს» , 1967)


=== Հայերեն թարգմանությամբ ===
Ալիո Ադամիա Մեծ և փոքր Եկատերինեներ վեպ։ Թարգմ.՝ Ա. և Մ. Սահակյաններ; խմբ.՝ Վ. Հ. Բաբայան.. — Երևան ։ Սովետական գրող,, 1982.


== Ծանոթագրություններ ==
Սերգեյ Սերգեև-Ցենսկի

Սերգեյ Նիկոլաևիչ Սերգեև-Ցենսկի (ռուս.՝ Серге́й Николаевич Сергеев-Ценский, սեպտեմբերի 18 (30), 1875 կամ սեպտեմբերի 30, 1875(1875-09-30), Preobrazhenye, Տամբովի նահանգ, Ռուսական կայսրություն - դեկտեմբերի 3, 1958(1958-12-03) կամ օգոստոսի 25, 1958(1958-08-25), Ալուշտա, Ղրիմի մարզ, Ուկրաինական ԽՍՀ, ԽՍՀՄ), ռուս խորհրդային գրող, ԽՍՀՄ ԳԱ ակադեմիկոս (1943)։ 
1903 թվականից ապրել է Ղրիմում։ Սերգեև-Ցենսկու վաղ շրջանի գործերը հագեցած են «աշխատավորի ողբերգական ճակատագրի նկատմամբ կարեկցանքով, լավագույն ապագայի հավատով»։ «Դաշտերի տխրությունը» (1909 թվական), «Շարժումներ» (1910 թվական), «Պրիստավ Դերյաբին» (1911 թվական) և այլ վիպակներում «Կերպարանափոխում» (1914 թվական, այլ անվանումը «Վալյա») վեպում ներկայացված են ցարական Ռուսաստանի վերջին տարիների՝ տագնապով համակված ռուս հասարակության տարբեր խավեր։ 
Սերգեև-Ցենսկու գլխավոր ստեղծագործությունը համարվում է «Ռուսաստանի կերպարանափոխումը» բազմահատոր անավարտ էպոպեան, որն ընդգրկում է 12 վեպ, 3 վիպակ և 2  էտյուդ (գրվել է 45 տարում)։ Երկում հիմնականում պատկերված են նախահեղափոխական կյանքը երկրում, Առաջին համաշխարհային պատերազմի և 1917 թվականի Փետրվարյան հեղափոխության իրադարձությունները։ Առանձին ժողովրդականություն է ստացել Սերգեև-Ցենսկու մյուս էպոպեան՝ «Սևաստոպոլյան պաշտպանություն» (1937-1939 թվականներ, ԽՍՀՄ պետական մրցանակ, 1941), որտեղ ստեղծված են 1853-1956 թվականների Ղրիմի պատերազմում Սևաստոպոլի հերոս պաշտպանների կերպարներ։ 
Սերգեև-Ցենսկու երկերը թարգմանվել են բազմաթիվ լեզուներով։ Պարգևատրվել է Լենինի և 3 այլ շքանշաններով։


== Ծանոթագրություններ ==
Հողի դեգրադացում

Հողի դեգրադացում ( լատ.՝ degra datio- բառացի՝ նվազում), հողի աստիճանական վատթարացում, հողերի կամ հողառաջացման պայմանների վրա մարդու գործունեության բացասական ազդեցությունների հետևանքով և բնական ճանապարհով (սելավ, ողողում, աղակալում) հողերի վատթարացման և քայքայման շարժընթաց։ Առաջանում է հողերը ոչ ճիշտ օգտագործելիս, հողային ծածկույթի կառուցվածքի ու հողի բերրիության պահպանման միջոցառումները չապահովելիս։ Հողի դեգրադացում բացասաբար է ազդում շրջակա բնական միջավայրի, հողային պաշարների վրա։ Հողի դեգրադացման տեսակները բազմազան են, և դրանց թիվն աճում է գիտատեխնիկական առաջընթացի հետ, երբ խախտվում է հողառաջացման բնականոն շարժընթացը՝ անտառների և այլ բնական բուսածածկույթի վերացման, հողերի հերկման, ինտենսիվ մշակման հետևանքով։
Հողի դեգրադացումն առաջանում 1 նաև տարբեր տեսակի ազդեցություններից՝ քիմիական և ֆիզիկաքիմիական (հողը հանքային պարարտանյութերով, պեստիցիդներով պարարտացնելիս, արդյունաբերական ձեռնարկություններից արտահոսած, տրանսպորտի արտանետած նյութերից թունավորվելիս), ֆիզիկական (հողածածկույթի կարծրացումից, դրա կառուցվածքի քայքայումից, հողի ջրաթափանցելիության և օդաթափանցելիության նվազումից, հողի էրոզիայից, հողի անապատադեգրադացված հողերցումից), կենսաբանական (ստեղծված կենսացենոզի խախտումներից, հրդեհված հողերի ստերջացումից, հումուսի կորստից), հողերի ջրային և աղային ռեժիմների վատթարացում՝ հողերի ջրատնտեսական և այլ շինարարության հետևանքով (ջրահոսքերի կառուցվածքի, լանդշաֆտի տարրերի և գետերի ավազանի առանձին մասերի ջրային ու աղային հավասարակշռությունը խախտելիս)։ ՀՀ-ում շինարարության համար նպաստավոր հողատարածքների սակավության պատճառով յուրացվում են մեծ թեքության լանջեր, կտրտված ռելիեֆով, սելավավտանգ, ողողվող, ջրածածկման ենթակա տեղամասեր, որի հետևանքով տեղի է ունենում հողի դեգրադացում։ ՀՀ-ում հողի դեգրադացման դեմ պայքարը շրջակա բնական միջավայրի պահպանման միջոցառումների համակարգի գլխավոր օղակներից է և գնալով ավելի մեծ նյութական և էներգետիկ միջոցներ է պահանջում։
Էստրեբե

Էստրեբե (ֆր.՝ Estrebay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 80 մարդ, բնակչության խտությունը` 8.54 մարդ/կմ²։ Բնակավայրը զբաղեցնում է 9.37 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 39 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 9։ Ակտիվության ցուցանիշը կազմում է 76,9 %։ 30 աշխատունակ մարդկանցից աշխատել է 28 անձ (14 տղամարդ և 14 կին)։ Գործազուրկ են եղել 2 անձ (1 տղամարդ և 1 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հակոբ Պողոսյան

Հակոբ Պողոսյան (անգլ.՝ Hagop B. Boghosian, 1890), ամերիկահայ հոգեբան, բանասեր, փիլիսոփայության  դոկտոր (1917), պրոֆեսոր (1992), Լոնդոնի աշխարհագրական ընկերության անդամ։


== Կենսագրություն ==
Ծնվել է 1890 թվականին։ 1917 թվականին Կոլումբիայի համալսարանում պաշտպանել է ատենախոսություն, ստանալով փիլիսոփայության դոկտորի գիտական աստիճան։


== Աշխատություններ ==
Պօղոսեան Յ.Պ. Ներածութիւն հայ հոգեբանութեան ։ Գահիրէ ։ Տպարան Սահակ-Մեսրոպ, 1958, 943 էջ
Պօղոսեան Յ.Պ. Հաճընի Ընդհանուր Պատմութիւնը եւ շրջակայ Գօզան-Տաղի գիւղերը


== Ծանոթագրություններ ==
Գլուրդաղ

Գլուրդաղ (անգլ.՝ Glurday, ռուս.՝ Глурдаг), լեռ Հայկական լեռնաշխարհում, Պատմական Հայաստանի հյուսիսային մասում։ Հիշատակում է Լինչը՝ առանց տեղադրությունը ճշտելու։


== Ծանոթագրություններ ==
Աբդուրահման Վաբերի

Աբդուրահման Վաբերի (ֆր.՝ Abdourahman Waberi, հուլիսի 20, 1965(1965-07-20), Ջիբութի, Ջիբութի), ջիբութացի գրող։ Ապրում է Ֆրանսիայում, գրում է ֆրանսերենով։ 


== Կենսագրություն ==
Աղքատ ընտանիքից է։ 1985 թվականին մեկնել է Ֆրանսիա, անգլագիտություն է սովորել Կանում, այնուհետև Դիժոնի Բուրգունդիայի համալսարանում։ 1993 թվականին պաշտպանել է իր դիպլոմը Նուրուդին Ֆարահի ստեղծագործության վերաբերյալ, սկսել է աշխատել դիսերտացիայի վրա, որտեղ որոշել է համեմատել Ֆարահի և Ասյա Ջեբարի ստեղծագործությունը, բայց այն չի ավարտել։ 1994 թվականին որպես արձակագիր իր դեբյուտն է նշել։ 1996-2005 թվականներին  անգլերեն է դասավանդել Լիզիեի և Ռուանի լիցեյներում։


== Ստեղծագործություն ==
Առանց ստվերի երկրամասը/ Le Pays sans ombre (նորավեպեր), Serpent à plumes, Paris, 1994 թվական (Բելգիայի ֆրանսերենի և գրականության թագավորական ակադեմիայի ֆրանսալեզու վեպի գլխավոր մրցանակ)
Քոչվորի գրառումները/ Cahier nomade (նորավեպեր), Serpent à plumes, Paris, 1996 թվական (Աֆրիկայի գրական մեծ մրցանակ)
L'œil nomade: voyage à travers le pays Djibouti, CCFAR/L’Harmattan, Djibouti/Paris, 1997 թվական
Բալբալան/ Balbala (վեպ), Serpent à plumes, Paris, 1998 թվական
Գանգերի բերքը/ Moisson de crânes, Serpent à plumes, Paris, 2000 թվական (Ցեղասպանություն Ռուանդայում)
Les Nomades, mes frères vont boire à la Grande Ourse (պոեմ), Hachette Éducation, Paris, 2000 թվական
Rift, routes, rails (վեպ), Gallimard, Paris, 2001 թվական
Տրանզիտ/ Transit (վեպ), Gallimard, Paris, 2003 թվական
Աֆրիկայի միացյալ նահանգներում/ Aux États-Unis d’Afrique (վեպ), Jean-Claude Lattès, Paris, 2006 թվական
Արցունքների պասաժը/ Passage des larmes (վեպ), Jean-Claude Lattès, Paris, 2009 թվական


== Ճանաչում ==
Շտեֆան Գեորգի մրցանակ (Դյուսելդորֆ, 2006 թվական) և այլ մրցանակներ։ 2010 թվականին եղել է Դուբլինի գրական մրցանակի ժյուրիի անդամ։ 2005-2006 թվականներին Բեռլինում եղել է DAAD-ի հյուրը, իսկ 2010-2011 թվականներին եղել է Հռոմի (Վիլլա Մեդիչիի) ֆրանսիական ակադեմիայի կրթաթոշակառու։ Վաբերիի արձակը թարգմանվել է եվրոպական շատ լեզուներով, սոմալիերեն և հրատարակվել է Բրայլի գրերով։ 2005 թվականին «Lire» ֆրանսիական ամսագիրը նրան ներառել է ապագայի 50 գրողների շարքում։ Ժան-Մարի Գյուստավ Լեկլեզիոն հիշատակել է նրան իր նոբելյան խոսքում (2008 թվական) որպես Աֆրիկայի ամենամեծ գրողների մեկը։ 2010 թվականին Բարսելոնայի Ինքնավար համալսարանում կայացել է միջազգային կոլոքվիում, որը նվիրված էր Վաբերիի ստեղծագործությանը։  


== Ծանոթագրություններ ==


== Արտաքին հղումներ ==
Պաշտոնական կայք(ֆր.)
Կենսագրություն(անգլ.)
Պուդիխա

Պուդիխա (ռուս.՝ Пудиха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
«Շուշիի ազատագրման համար» մեդալ

Անվան այլ կիրառումների համար տե՛ս՝ Շուշի (այլ կիրառումներ)«Շուշիի ազատագրման համար» մեդալ, Արցախի պետական պարգև, որով պարգևատրվում են Արցախի Հանրապետության Պաշտպանության բանակի, ազգային անվտանգության պետական վարչության, ներքին գործերի նախարարության այն զինծառայողները, կամավորական ջոկատների ազատամարտիկները, ովքեր Շուշիի ազատագրման և այդ գործողության ընթացքում մյուս բնակավայրերի ազատագրման անմիջական մասնակիցներն են, ինչպես նաև Շուշիի ազատագրման կազմակերպիչներն ու ղեկավարները։


== Արտաքին հղումներ ==
Արցախի պետական պարգևներ Archived 2013-12-28 at the Wayback Machine.
Կամինո ալ Տալիամենտո

Կամինո ալ Տալիամենտո (իտալերեն՝ Camino al Tagliamento), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1675 մարդ 2008 թվականի մարդահամարի տվյալների, բնակչության խտություն՝ 74 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 33030։ Հեռախոսային կոդ՝ 0432։
Ինտերամնայի Սուրբ Վալենտինը հարգվում է որպես կոմունայի հովանավոր։ Տոնը նշվում է ամեն տարի փետրվարի 14-ին։


== Ժողովրդագրություն ==
Բնակչությանթվաքանակի փոփոխությունները


== Կապի տվյալներ ==
Հեռախոս՝ 0432 919000
Էլեկտրոնային փոստ՝ segreteria@com-camino-al-tagliamento.regione.fvg.itv
Պաշտոնական կայք՝ http://www.comune.caminoaltagliamento.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պլասա դե Կատալունյա

Պլասա դե Կատալունյա, Կատալոնիայի հրապարակ (իսպ.՝ Plaza de Cataluña), մեծ հրապարակ Բարսելոնայի կենտրոնում։ Համարվում է քաղաքի կենտրոնը, և այն վայրը, որտեղ միաձուլվում են հին քաղաքն ու 19-րդ դարում կառուցված Էշամպլե շրջանը։
Քաղաքի ամենակարևոր փողոցները և պողոտաները հատվում են Պլասա դե Կատալունյայում, ինչպիսիք են՝ Պասսեիջ դե Գրացիան, Ռամբլա դե Կատալունյան, Լա Ռամբլան կամ Պորտալ դե լ'Անջելը, ի հավելում, Ռոնդա դե Սանթ Պերեն, Կարրեր դե Վերջարան կամ Կարրեր դե Պելաին։ Հրապարակը զբաղեցնում է շուրջ 50,000 քառակուսի մետր տարածք։ Հատկապես հայտնի է իր շատրվաններով և արձաններով, և աղավնիների երամներով, որոնք հավաքվում են հրապարակի կենտրոնում։


== Պատմություն ==

19-րդ դարում միջնադարյան քաղաքի պարիսպները քանդվելուց հետո, քաղաքի հանրության համար նախատեսված տարածքները մտնում էին քաղաքաշինության նախագծերի մեջ։ Պլասա դե Կատալունյան համարվում էր 1859 թվականին Պլա Ռովիրայի մաս, բայց պաշտոնական թույլտվություն չի տրվել կառավարության կողմից, մինչև 1888 Համաշխարհային Ցուցահանդեսը։ Այն ուրբանիզացվել էր առաջին անգամ 1902 թվականին և հետագայում՝ 1929 թվականին Բարսելոնայի Համաշխարհային ցուցահանդեսի կապակցությամբ վերափոխվեց՝ ներառելով նաև մետրոյի կայարանի կառուցումը։ Ճարտարապետ Ֆրանցիսկո Նեբոտը նախագծել է 1929 թվականին կատարված փոփոխությունները։
2011 թվականին Պլասա դե Կատալունյան Բարսելոնայում տեղի ունեցող հակակառավարական ցույցերի և նստացույցերի վայրն էր։


== Արվեստ ==


=== Քանդակագործություն ===

Պլասա դե Կատալունյան հյուրընկալում է Նովեսենտիզմի, Նեոդասականության և տարբեր ավանգարդիստական հուշարձաններ։ 

Դեեսսա (հեղինակ՝ Ջուզեպ Կլարա)
Պաստոր դե Պո (հեղինակ՝ Պաբլո Գարջալո)
Ֆրանսեսկ Մասիայի հուշարձան
Ջոզեպ Լլիմոնայի քանդակներ


=== Դեկորատիվ արվեստներ ===
Պլասա դե Կատալունյայի ստորգետնյա մասի պատերը զարդարող խճանկարները մշակվել են Էսկոլա Մասանայի աշակերտների կողմից։


== Տրանսպորտ ==
Հրապարակը նաև Բարսելոնայի ամենակարևոր տրանսպորտային հանգույցներից մեկն է՝ և՛ վերին, և՛ ստորգետնյա։


=== Մետրո ===
Պլասա դե Կատալունյա հրապարակը հասանելի է Բարսելոնայի մետրոպոլիտենի հետևյալ կայարաններից՝

Կատալունիա կայարան (L1, L3, L6, L7 գծեր)
Passeig de Gràcia կայարան (L2, L3, L4 գծեր)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
City map at Bcn.es Archived 2009-01-16 at the Wayback Machine.
360° panoramic view Archived 2011-08-12 at the Wayback Machine.
Կասկան

Կասկան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր գավառակի հյուսիսարևմտյան մասում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մարգար Վարժապետ

Մարգար Վարժապետ (Մարգար Ամիրյան) (1858, Վարդենիս, Թիլ, Մուշի մարզ, Թուրքիա - 1893, Բաղեշ, Բիթլիսի վիլայեթ, Օսմանյան կայսրություն), հայ ազատագրական պայքարի մարտիկ, ֆիդայի։ Հայ հեղափոխական դաշնակցություն կուսակցության անդամ։


== Կենսագրություն ==
Սկզբնական կրթությունն ստացել է ծննդավայրում, ապա, 7 տարի սովորելով Մուշի Սուրբ Կարապետ վանքի դպրոցում, վերադարձել է ծննդավայր, հիմնել դպրոց և աշակերտներին դաստիարակել հայրենասիրության ոգով։ Դպրոցի շենքի կառուցման համար միջոցներ հայթայթելու նպատակով եղել է Թիֆլիսում, Կոստանդնուպոլսում, ծանոթացել Գրիգոր Արծրունու, Րաֆֆու, Մկրտիչ Խրիմյանի հետ։
Վերադառնալով գյուղ՝ Մարգար Վարժապետը ժողովրդին հորդորել է զինվել և 1880-ական թվականներին գլխավորել է վարդենիսցիների ինքնապաշտպանությունը թուրք-քրդական ուժերի դեմ։
1892-ին թուրք ոստիկանապետի սպանության կեղծ մեղադրանքով ձերբակալվել և բանտարկվել է։ Դատի ժամանակ մերկացրել է թուրքական իշխանությունների հայահալած քաղաքականությունը, չի հրաժարվել, որ պայքարել է թուրքական բռնատիրության դեմ։ Թուրքական իշխանությունները Մարգար Վարժապետին մեկ տարի բանտում պահելուց հետո կախաղան են բարձրացրել։ Մահից առաջ դիմել է ժողովրդին՝ կոչ անելով չվհատվել և շարունակել պայքարը։ Մարգար Վարժապետի գերեզմանը դարձել է ուխտատեղի։
Ռացեմատներ

Ռացեմատներ, ռացեմիկ միացություններ, համարժեք քանակներով օպտիկական անտիպոդներ պարունակող, օպտիկապես ոչ ակտիվ կոմպլեքսներ։ Օպտիկական անտիպոդները օպտիկապես ակտիվ են՝ պտտում են բևեռացած լույսի հարթությունը (տարբեր ուղղություններով)։ Նրանց մոլեկուլները ասիմետրիկ ատոմ (սովորաբար ածխածին) պարունակող հայելային (տարածական) իզոմերներ են։ Ռացեմատներում օպտիկական անտիպոդները միացած են թույլ քիմիական կապերով։ Ռացեմատների առաջացումն անտիպոդներից ուղեկցվում է ջերմության անջատմամբ, Ռ․ և առանձին անտիպոդները միմյանցից տարբերվում են ֆիզիկական հատկություններով (հալ․ և եռ․ ջերմաստիճաններով, խտությամբ, լուծելիությամբ և այլն)։ Մոլեկուլում ասիմետրիկ ատոմ պարունակող նյութերի սինթեզի հետևանքում սովորաբար ստացվում են ռացեմատներ։ Ռացեմատներից անտիպոդները բաժանում են մեխանիկական, քիմիական և կենսբանական եղանակներով։
Թեքիրդաղի մարզ

Թեքիրդաղի մարզ (թուրքերեն՝ Tekirdağ ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան
Ղաջարիների դինաստիա

Ղաջարական դինաստիա, արքայատոհմ Իրանում 1796-1925 թվականներին։ Հիմնել է թյուրքմենական ղաջար ցեղի առաջնորդ Աղա-Մահմեդ խան Ղաջարը, որը միջֆեոդալական պայքարում հաղթել է Զանդերի դինաստիային։ Ղաջարական Պարսկաստանի մայրաքաղաքը Թեհրանն էր։ Ղաջարական դինաստիա արտահայտել է Իրանի ավատական ազնվականության շահերը և ձգտել է ստեղծել կենտրոնացված պետություն։ Արևելյան Հայաստանը և Վրաստանը Ղաջարական դինաստիաի տիրապետության ներքո պահելու, ինչպես նաև հայ ու վրաց ժողովուրդների՝ Ռուսաստանին միանալու շարժումը խափանելու նպատակով Աղա-Մահմեդ խանը 1795 թվականին ու 1797 թվականին արշավել է Հարավային Կովկաս, կողոպտել ու ավերել այն, հազարավոր հայերի ու վրացիների տեղահանել ու բռնի քշել Իրանի խորքերը։ Անդրկովկասի ժողովուրդները համառ դիմադրություն են ցույց տվել զավթիչներին (հայերի դիմադրությունը Շուշիի 1797 թվականի պաշարման ժամանակ)։ 19-րդ դարի սկզբին Ռուսաստանի հետ անհաջող պատերազմների (1804-1813, 1826-1828) հետևանքով Ղաջարական դինաստիան կորցրել է իր տիրույթներն Անդրկովկասում։ 19-րդ դարում Ղաջարական դինաստիայի շահերի օրոք ուժեղացել է օտարերկրյա կապիտալի ներթափանցումը Իրան, և երկիրը վերածվել է կիսագաղութի։ Ղաջարական կառավարող վերնախավի շահագործումն ու կամայականությունները առաջ են բերել ժողովրդավարական շարժումներ, որոնք թուլացրել են Ղաջարական դինաստիայի իշխանությունը և պայմաններ ստեղծել նրա տապալման համար։ 1925 թվականի հոկտեմբերի 31-ին Իրանի 5-րդ մեջլիսը որոշում կայացրեց Ղաջարական դինաստիայի տապալման մասին, իսկ դեկտեմբերի 12-ին իշխանության գլուխ անցավ Փահլավիների դինաստիան։


== Իրանի շահեր ==
Աղա Մոհամմադ խան Ղաջար (1796-1797 թվականներ)
Ֆաթհ Ալի շահ (1797-1834 թվականներ),
Մոհամմադ շահ (1834-1848 թվականներ),
Նասր ալ-Դին Շահ (1848-1896 թվականներ),
Մոզաֆֆար Էդ-Դին շահ (1896-1907 թվականներ),
Մոհամմադ-Ալի շահ (1907-1909 թվականներ),
Ահմադ շահ (1909-1925 թվականներ)։


== Պատկերասրահ ==
1905-1911 թվականներին Իրանում տեղի ունեցավ սահմանադրական հեղափոխություն, որը միտում ուներ Իրանում ժողովրդավարություն հաստատելու։ Այդ տարիներին Իրանի դրոշը փոփոխվել է մի քանի անգամ։ Դրոշները ներկայացված են ստորև՝

		
		


== Պատերազմներ ==
Պարսկական արշավանք (1796)
Ռուս-պարսկական պատերազմ (1804-1813)
Թուրք-պարսկական պատերազմ (1821-1823)
Ռուս-պարսկական պատերազմ (1826-1828)
Deep Purple in Rock

Deep Purple in Rock, Դիփ Փարփլ ռոք-խմբի 4-րդ ստուդիական ալբոմն է, որը լույս է տեսել 1970 թ. հունիսին։ Խմբի առաջին ստուդիական ալբոմն էր դասական կազմով։ Բրիտանիայի հիթ-շքերթում ալբոմը զբաղեցրեց 4-րդ տեղը։ Ալբոմի տարածմանն էր նվիրված In Rock World Tour համաշխարհային շրջագայությունը։
2005 թ. ալբոմը ստացավ Classic Rock and Roll of Honour Award մրցանակը։


== Երգեր ==
"Speed King"
"Bloodsucker"
"Child in Time"
"Flight of the Rat"
"Into the Fire"
"Living Wreck"
"Hard Lovin' Man"


== Ձայնագրման մասնակիցներ ==
Յան Փեյս - հարվածայիններ
Յան Գիլլան - վոկալ
Ռոջեր Գլովեր - բաս
Ռիչի Բլեքմոր - կիթառ
Ջոն Լորդ - ստեղնայիններ


== Աղբյուրներ ==
Թումանյանի շրջանի հոգևոր կենտրոնների ցանկ

Ստորև ներկայացվում է Թումանյանի շրջանի վանական համալիրների, եկեղեցիների և մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Սիսիան համայնքի հոգևոր կենտրոնների ցանկ
Ստեփանավանի շրջանի հոգևոր կենտրոնների ցանկ
Գորիս համայնքի հոգևոր կենտրոնների ցանկ
Մեղրի համայնքի հոգևոր կենտրոնների ցանկ
Թալինի շրջանի հոգևոր կենտրոնների ցանկ
Տաշիրի շրջանի հոգևոր կենտրոնների ցանկ
Մարալիկի շրջանի հոգևոր կենտրոնների ցանկ
Տավուշի շրջանի հոգևոր կենտրոնների ցանկ
Նոյեմբերյանի շրջանի հոգևոր կենտրոնների ցանկ


== Ծանոթագրություններ ==
Հնգամեկ

Հնգամեկ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Ճորոխ գետի ձախ ափին։


== Բնակչություն ==
Բնակիչները լազեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օպտիկական կոմպենսատոր

Օպտիկական կոմպենսատոր (լատիներեն լատ.՝ compensare– հատուցել, համակշռել), լույսի երկու ճառագայթների ընթացքների (ճանապարհների) տարբերությունը փոփոխող օպտիկական սարք։ Հաճախ օպտիկական կոմպենսատորը աստիճանավորում էին՝ հնարավորություն ստեղծելով անմիջականորեն չափելու ընթացքների տարբերությունը։ Օպտիկական կոմպերսատորների կառուցվածքի ընդհանուր սկգբունքը զգալի տեղաշարժերի միջոցով ընթացքների փոքր տարբերություններ առաջ բերելու հնարավորությունն էր։ Առավել գործածական էին օպտիկական կոմպենսատորների հետևյալ տեսակները․ 

Ինտերֆերոմետրական օպտիկական կոմպենսատոր որն օգտագործվում էր երկճառագայթ ինտերֆերոմետրերում ինտերֆերող երկու ճառագայթների ընթացքների տարբերությունը համակշռելու համար։
Բևեռացման օպտիկական կոմպենսատոր, որը կիրառվում էր էլիպսային բևեռացման լույսի վերլուծության համար։ Այդ կոմպենսատորում օգտագործվում էր երկբեկման երևույթը։
Վերա Գանզյա

Վերա Գանզյա (ռուս.՝ Вера Анатольевна Ганзя, ապրիլի 28, 1959(1959-04-28), Բարաբինսկ, Նովոսիբիրսկի մարզ, ՌԽՖՍՀ, ԽՍՀՄ), ռուս քաղաքական գործիչ, Ռուսաստանի Դաշնության Պետական դումայի VI և VII գումարումների Կոմունիստական կուսակցություն խմբակցության պատգամավոր։


== Կենսագրություն ==
Ավարտել է Նովոսիբիրսկի պետական մանկավարժական ինստիտուտը (1986), պատմության և հասարակագիտության ուսուցչի մասնագիտությամբ։ Զբաղեցրել է Բարաբինսկի № 92 միջնակարգ դպրոցի տնօրենի պաշտոնը։ 2005 թվականից Նովոսիբիրսկի մարզի պատգամավորների խորհրդի պատգամավոր է, հետագայում վերանվանվել է Նովոսիբիրսկի մարզի Օրենսդիր ժողովի։ Պետդումայի պատգամավորի մանդատը ստացել է այն բանից հետո, երբ Անատոլի Լոկոտը ընտրվել է Նովոսիբիրսկի քաղաքապետ և վայր է դրել պատգամավորական լիազորությունները, կատարել է VI գումարման պատգամավորի պարտականությունները 2014 թվականի մայիսի 7-ից։
2016 թվականի սեպտեմբերի 18-ին Ռուսաստանի Դաշնության VII գումարման Պետական դումայի պատգամավոր է ընտրվել ՌԴԿ-ի կուսակցական ցուցակով։


== Օրինաստեղծ գործունեություն ==
2011 թվականից մինչև 2019 թվականը Պետական Դումայի VI և VII գումարումների պատգամավորի լիազորությունների կատարման ընթացքում համահեղինակել է դաշնային օրենքների նախագծերի 85 օրենսդրական նախաձեռնություն և ուղղումներ։


== Պարգևներ և կոչումներ ==
Ռուսաստանի Դաշնության նախագահի պատվոգիր
«Ռուսաստանի Դաշնության հանրակրթության պատվավոր աշխատող» կրծքանշան


== Ծանոթագրություններ ==


== Արտաքին հղումներ ==
VI Archived 2020-03-24 at the Wayback Machine. և VII Archived 2020-03-24 at the Wayback Machine. պատգամավորի պրոֆիլը Ռուսաստանի Դաշնության Պետական դումայի կայքում
Վալերի Նազարով

Վալերի Վարդանի Նազարով (ռուս.՝ Вале́рий Варта́нович Наза́ров, մարտի 2, 1941(1941-03-02), Մոսկվա, ԽՍՀՄ - հունիսի 28, 2022(2022-06-28)), ռուս դիվանագետ։


== Կենսագրություն ==
1966 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1966 թվականից զբաղվում է դիվանագիտական գործունեությամբ։ Տիրապետում է բիրմաներենի և անգլերենի։

1967-1973 թվականներ՝ Բիրմայում եղել է ԽՍՀՄ դեսպանության փորձառու, ատտաշե, առաջին քարտուղար։
1973-1982 թվականներին եղել է ԽՍՀՄ արտաքին գործերի նախարարության Հարավային Ասիայի բաժանմունքի երկրորդ քարտուղար, առաջին քարտուղար։
1982-ից մինչև 1988 թվականը Բիրմայում եղել է ԽՍՀՄ դեսպանության խորհրդական։
1988 թվականից մինչև 1992 թվականը եղել է ԽՍՀՄ արտաքին գործերի նախարարության Հարավային Ասիայի երկրների ղեկավարության Հնդկաստանի արտաքին քաղաքանության բաժանմունքի վարիչ, խորհրդական, բաժնի վարիչ։
1992 թվականին եղել է ԽՍՀՄ արտաքին գործերի նախարարության Հարավային և Արևմտյան Ասիայի դեպարտամենտի Հարավային Ասիայի երկրների ղեկավարության Հնդկաստանի ներքին և արտաքին քաղաքականության բաժանմունքի վարիչ։
1992 թվականի սեպտեմբերի 1-ից մինչև 1997 թվականի հունիսի 14-ը Մյանմայում եղել է Ռուսաստանի Դաշնության արտակարգ և լիազոր դեսպան։
1997 թվականից մինչև 2001 թվականը եղել է Ռուսաստանի Դաշնության արտաքին գործերի նախարարության երրորդ դեպարտամենտի տնօրենի տեղակալ։
2001 թվականի հուլիսի 24-ից մինչև 2005 թվականի մարտի 3-ը Նեպալի Հանրապետությունում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հուլիսի 18)
1-ին դասի արտակարգ և լիազոր դեսպանորդ (1995 թվականի հունվարի 19)
Արտակարգ և լիազոր դեսպան (2004 թվականի մայիսի 25)


== Ծանոթագրություններ ==


== Արտաքին հղումներ ==
Դեսպանը գիտի, թե ինչ անել
Bad Bitch

«Bad Bitch» (խմբագրված՝ «Bad B*tch»), ամերիկացի ռեփեր Ֆրենչ Մոնտանայի երգն է, որում իր մասնակցությունն ունի նաև ամերիկացի R&B երգիչ Ջերեմայը։ Այն որպես սինգլ թողարկվել է 2014 թվականի դեկտեմբերի 15-ին։ Երգը գրվել է Ֆրենչ Մոնտանայի, Remo the Hitmaker-ի և Ջերեմայի կողմից։


== Թողարկում ==
Երգի պրեմիերան կայացել է 2014 թվականի դեկտեմբերի 14-ին, սակայն որպես սինգլ այն iTunes-ում թողարկվել է հաջորդ օրը՝ դեկտեմբերի 15-ին։ Երգի պաշտոնական ռեմիքսը ներկայացվել է 2015 թվականի մարտի 31-ին։ Ռեմիքս տարբերակում բացի Ֆրենչ Մոնտանայից և Ջերեմայից, իրենց մասնակցությունն ունեն նաև ռեփերներ Ռիք Ռոսը և Fabolous-ը։


== Տեսահոլովակ ==
Երգի տեսահոլովակը, որի ռեժիսորն է Էյֆ Ռիվերան, ներկայացվել է 2015 թվականի փետրվարի 23-ին։ Տեսահոլովակում նկարահանվել են նաև Թրևիս Սքոթը, Լիլ Դարկը և DJ Khaled-ը։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Էդու (այլ կիրառումներ)

Էդու, կարող է վերաբերել՝

Էդու - գյուղ Էստոնիայի Վալգամաա նահանգի Սանգաստե շրջանում
Էդու - գյուղ Ռուսաստանի, Լենինգրադի մարզի Գատչինսկի շրջանի կազմում
Ներկիր վագոնդ (մյուզիքլ)

«Ներկի՛ր վագոնդ», Բրոդվեյի երաժշտական կատակերգություն։ Գրքի և ներառված երգերի բառերի հեղինակը Ալան Ջ. Լերներն է, իսկ երաժշտության հեղինակը Ֆրիդրիխ Լոուևեն։ Պատմության կենտրոնում Կալիֆորնիայում ապրող մի հանքափոր է, նրա դուստրը և հանքային ճամբարի այլ մարդկանց կյանքն ու սերը, Ոսկու տենդի ժամանակաշրջանում։ Շոուն ներառում է "Wand'rin' Star" («Թափառող աստղ»), "I Talk to the Trees" («Ես խոսում եմ ծառերի հետ») և "They Call the Wind Maria" («Քամուն Մրայա են կոչում») հանրահայտ երգերը։
Մյուզիքլը ցուցադրվել է Բրոդվեյում 1951-ին և Ուեսթ Էնդում 1953-ին։ 1969-ին լույս է տեսել նույնանուն ֆիլմը։ Ֆիլմի սյուժեն մեծապես փոփոխված էր, ավելացվել էին Լերների և Անդրե Փրիվինի հեղինակած որոշ նոր երգեր։
Բեկկյուլյան

Բեկկյուլյան, հայկական ազգանուն։


== Ազգանունը կրողներ ==
Բարդուղեմիոս Բեկկյուլյան (1847-1902), թղթակից։
Ռուբեն Բարդուղեմիոսի Բեկկյուլյան (19-րդ դար-1930-ական թթ. հետո), հասարակական գործիչ։


== Ծանոթագրություններ ==
Թոփքափը ամրոց

Թոփքափը (թուրքերեն՝ Topkapı Sarayı), Օսմանյան կայսրության գլխավոր պալատը, մինչ XIX դարը։ Թոփքափը անվանումը թուրքերենից թարգմանած նշանակում է «թնդանոթային դարպասներ» (թուրքերեն՝ top՝ թնդանոթային արկ, գնդակ, kapıդարպաս, դուռ)։ Հայկական գրականության մեջ շատ հաճախ հանդիպում է նաև Թոփքափի տարբերակը։ Հայտնի է նաև Սերալ (ֆր.՝ Serail տարբերակը, որը առաջացել է պարսկերեն Serai՝ «մեծ տուն, պալատ», որը փոխառվել է թուրքերենում Սարայ թուրքերեն՝ saray) տարբերակի։
Պալատը տեղակայված է Սարայբուրնու հրվանդանի վրա։ Սա այն վայրն է, որտեղ Բոսֆորը և Ոսկեղջյուրը թափվում են Մարմարա ծով՝ Ստամբուլի Ֆաթիհ թաղամասում։ Պալատի ընդհանուր տարածքը կազմում է 700 հզ քառ․ մետր, որոնց շրջապատող պարիսպների ընդհանուր երկարությունը կազմում է 1400 մետր։


== Պալատը մեր օրերում ==
Ներկայումս Թոփքափը ամրոցը համարվում է աշխարհի ամենահայտնի թանգարաններից մեկը։ Ցուցանմուշների քանակը, որոնք ներկայացված են ցուցադրության, հասնում է մոտ 6500-ի, որը Թոփքափը ամրոցի ընդհանուր հավաքածուի մոտ մեկ տասներորդ մասն է կազմում։


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==
Պաշտոնական կայք էջ
Дворец Топкапи его история и описание на Портале о странах
Ալբերտ Հերոյան

Ալբերտ Խոսրովի Հերոյան (հունիսի 3, 1940(1940-06-03), Դուզքենդի շրջան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,


== Կենսագրություն ==
Ալբերտ Հերոյանը ծնվել է 1940 թվականի հունիսի 3-ին Ախուրյանի շրջանի Ազատան գյուղում։ Ավարտել է Մոսկվայի կոոպերատիվ ինստիտուտը` սննդի ապրանքագետի որակավորմամբ։ 1963-1975 թվականներին աշխատել է Օձունի սննդի կոմբինատի գլխավոր ինժեներ, իսկ 1975-1977 թվականներին Քարակերտի պահածոների գործարանի գլխավոր ինժեներ։ 1977-1993 թվականներին եղել է Արարատի պահածոների գործարանի գլխավոր տնօրեն, իսկ 1993 թվականից եղել է Երևանի կոնյակի գործարանի գլխավոր տնօրեն։ 
Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Եղել է Ազգային Ժողովի «Հանրապետություն» խմբակցության անդամ։ Ոչ մի կուսակցության չի պատկանել։


== Ծանոթագրություններ ==
Գոնդվիլ

Գոնդվիլ (ֆր.՝ Gondeville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 518 մարդ, բնակչության խտությունը` 94.87 մարդ/կմ²։ Բնակավայրը զբաղեցնում է 5.46 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 315 աշխատունակ (15-64 տարեկան) բնակիչ, որոնցից ակտիվ էին 248-ը, իսկ ոչ ակտիվները` 67։ Ակտիվության ցուցանիշը կազմում է 78,7 %։ 248 աշխատունակ մարդկանցից աշխատել է 227 անձ (129 տղամարդ և 98 կին)։ Գործազուրկ են եղել 21 անձ (6 տղամարդ և 15 կին)։ 67 անաշխատունակներից 17-ը եղել են աշակերտներ կամ ուսանողներ, 21-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիտուշկա

Վիտուշկա (ռուս.՝ Витушка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Մամոնովկա գետի ձախ ափին 6 կմ հեռավորության վրա։ Գետի երկարությունը 37 կմ է, ավազանի տարածքը 138 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010947
Հիդրոլոգիական ուսումնասիրությունների կոդը - 104301094
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրիալիա

Բրիալիա  (իտալ․՝ Briaglia) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 288 մարդ (2008 թվականի տվյալներով)։ Բնակչության խտությունը 48 մարդ/կմ²։ Տարածքը՝ 6 կմ²։ Փոստային ինդեքս՝ 12080։ Հեռախոսային կոդ՝ 0174։
Բնակավայրի հովանավորն է համարվում Մագնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0174 563697
Էլեկտրոնային հասցե։ briaglia@ruparpiemonte.it
Գլխավոր կայք։ http://www.comune.briaglia.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գնևկովո (գյուղ, Շումյաչինսկի շրջան)

Գնևկովո (ռուս.՝ Гневково), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 244 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովրդական կուսակցություն (Իսպանիա)

Ժողովրդական կուսակցություն (իսպ.՝ Partido Popular) պահպանողական քաղաքական կուսակցություն է Իսպանիայում։ Այն Իսպանիայի երկու հիմնական կուսակցություններից մեկն է։
Ժողովրդական կուսակցությունը վերահիմնադրվել է 1989 թվականին նախկին Ժողովրդի միություն (Alianza Popular, AP) փոխարեն, կուսակցության հիմնադիրն էր Մանուել Ֆրեգա Իրիբարնը, ով Ֆրանկոյի ժամանակ եղել է տուրիզմի նախարար։ Նոր կուսակցությունը միավորեց պահպանողական կուսակցություններին մի քանի փոքր Քրիստոնեա-դեմոկրատական և լիբերալ կուսակցություններին (կուսակցությունը նաև կոչում են Բարեփոխումների կենտրոն)։ 2002 թվականին Մանուել Ֆրեգային կոչեցին «Հիմնադիր նախագահ»։
Ժողովրդական կուսակցությունը մինչև 2011 թվականի նոյեմբերը եղել է ամենախոշոր ընդդիմադիր կուսակցությունը Պատգամավորների կոնգրեսում, 350 նստատեղից զբաղեցնելով 153-ը և Սենատի խոշորագույն կուսակցությունը, 101 նստատեղով 208-ի մեջ։ Նրա երիտասարդական ճյուղն է Իսպանիայի ժողովրդական կուսակցության նոր սերունդը (NNGG)։ 2011 թվականի ընտրություններով Ժողովրդական կուսակցությունը դարձավ մեծամասնություն կոնգրեսում 185 նստատեղով։
Կուսակցությունը Եվրոպական ժողովրդական կուսակցության (EPP) անդամ է և ունի 16 նստատեղ Եվրոպական խորհրդարանում։ Ժողովրդական կուսակցությունը նաև Կենտրոնամետ ժողովրդական Ինտերնացիոնալի և Միջազգային ժողովրդական միության անդամ է։ Ժողովրդական կուսակցությունը նաև Բուդապեշտում հիմնլ է Ռոբերտ Շումանի ինստիտուտը, որպեսզի զարգացնի ժողովրդավարությունը կենտրոնական և արևելյան Եվրոպայում։


== Հիմնադրում ==

Կուսակցության արմատները գալիս են Ժողովրդական դաշինք կուսակցությունից, որը հիմնադրել է Ֆրանկոյի ժամանակաշրջանի նախարար Մանուել Ֆրագան։ Չնայած Ֆրագան Ֆրանկոյի բարեփոխումների կուսակցության անդամ էր, նա աջակցում էր ժողովրդավարության հաստատմանը։ Այնուամենայնիվ հասարակությունը նրան համարում էր Ֆրանկոյի գաղափարախոսության կաղմնակից և համարում էր որ նա ավտորիտարիզմի կողմնակից էր։ 1977 թվականի հունիսի ընտրություններում նրա կուսակցությունը հավաքեց ընդամենը 8.3 տոկոս ձայն և գրավեց 4-րդ տեղը։
1977 թվականի ընտրություններից ամիսներ անց Ֆրագայի կուսակցությունը առաջարկեց սահմանադրության նախագիծ, որը հետագայում ընդունվեց։ Ֆրագան ցանկացավ իր կուսակցության գաղափարախոսության հիմքում դնել ավանդական Եվրոպական պահպանողական կուսակցության գաղափարախոսությունը և ցանկացավ կուսակցությունը դարձնել ավելի մեծ կենտրոնամետ աջակողմյան ուժ։ Նրա որոշ համախոհների դուր չեկան փոփոխությունները և նրանք լքեցին կուսակցությունը։ Ժողովրդական դաշինքը միացավ ավելի ժամանակակից պահպանողականների հետ և ստեղծեց Ժողովրդավարական դաշինքը (Coalición Democrática, CD)։
Նա հույս ուներ, որ այս դաշինքի օգտին կքվեարկեն այն մարդիկ, ովքեր քվեարկել են Ժողովրդական կենտրոն միության օգտին 1977 թվականին։ 1979 թվականի մարտի ընտրություններում Ժողովրդավարական դաշինքը հավաքեց 6.1 տոկոս ձայն և նորից գրավեց 4-րդ տեղը։


== Ծանոթագրություններ ==
Աստերոիդների ցանկ (177201-177300)

Աստերոիդների ցանկ (177101-177200)  • Աստերոիդների ցանկ  • Աստերոիդների ցանկ (177301-177400)
 Աստերոիդների ցանկ (177101-177200)  • Աստերոիդների ցանկ  • Աստերոիդների ցանկ (177301-177400)
Անաա

Անաա (ֆր.՝ Anaa), օղակղզի Տուամոտու կղզեխմբում (Ֆրանսիական Պոլինեզիա), որը Տահիտի կղզուց բարձր է 350 կմ։


== Աշխարհագրություն ==

Այն ունի օվալի ձև, բաղկացած 11 փոքր կղզիներից, կամ մոտուներից, որոնք շրբատում են մնացած բոլոր ծովալճակներին։ Կորալային խութերի բնական մուտքերը բացակայում են։ Անաայի երկարությունը կազմում եմ մոտավորապես 29,5 կմ, լայնությունը՝ մոտ 6,5 կմ։ Այս օղակղզու հողը ավելի բերրի է, քան Տուամոտուի ուրիշ օղակզիներինը։ Օղակղզու մակերեսը կազմում է 38 կմ²։


== Պատմություն ==
Կղզին հայտնաբերել է 1769 թվականին անգլիացի ծովագնաց Ջեյմս Կուկը։ XIX դարի սկզբին, կղզին Պոմարե թագավորության մաս դարձավ։ 1850֊ական թվականներին կղզու վրա սկսել էին զբաղվել կոպրայի և մարգարտի մշակմամբ։ XIX դարի կեսերին, օղակղզու բնակչությունը կտրուկ աճեց, հասնելով 2 հազար բնակչի։ Սակայն, օղակղզում կաթոլիների և մորմոնների բազմաթիվ բախումների հետևանքով, ինչպես նաև ֆրանսիական զորքերի միջամտության պատճառով, Անաայի բնակչությունը զգալիորեն նվազեց։


== Վարչական բաժանում ==
Կղզիներն են՝ Անաան, Ֆաիտեն, Մատուտունգան և Տահանենան, որոնք ձևավորում են Անաայի կոմունան։ Այդ բոլորը մտնում է Տուամոոտու-Գամբի վարչական շրջանի կազմի մեջ։


== Բնակչություն ==
2007 թվականին Անաա օղակղզու բնակչությունը կազմել էր 461 մարդ։ Խոշորագույն բնակավայրն է Տուկուհորա (Tukuhora) գյուղը։ Այն հայտնի է ինչպես Անաան։


== Տնտեսություն ==
Տեղի բնակչությունը հիմնականում զբաղվում է ձկնորսությամբ, կոպրայի արտադրությամբ, մարգարաիտները մշակությամբ։


== Բնական երևույթներ ==
Կղզու վրա հաճախակի են լինում արևադարձային փոթորիկներ։ Ամենավտանգավորը և խոշորագույնը տեղի է ունեցել 1878 և 1906 թվականներին։


== Արտաքին հղումներ ==
Օղակղզու մասին տեղեկություներ (անգլ.)
Դևեգեչիդի

Դևեգեչիդի, գետակ Պարսից ծոցի ավազանում, Տիգրիսի աջակողմյան վտակը։ Հոսում է Դիարբեքիր քաղաքից 16-17 կմ հյուսիս-արևմուտք փռված հարթությունով և մայր գետին միանում Արզանամադեն գյուղաքաղաքից հարավ։ Կովկասի 5-վերստանոց քարտեզում նշանակված է Դևեգեչիդինսու անունով։ Ռուսերեն տառադարձությամբ՝ Տևեկեչիտի։ 


== Ծանոթագրություններ ==
Էլլի Քեմփեր

Էլլի Քլեր Քեմփեր (անգլ.՝ Ellie Claire Kemper; մայիսի 2, 1980(1980-05-02), Կանզաս Սիթի, Միսսուրի, ԱՄՆ), ամերիկացի դերասանուհի, առավել հայտնի է NBC–ի «Օֆիս» (2009-2013) կատակերգական սերիալի դերով։ 2015 թվականին Քեմփերը գլխավոր դեր է կատարել «Անկոտրում Քիմի Շմիդթ» սերիալում։


== Կենսագրություն ==


=== Վաղ տարիեր ===
Էլիզաբեթ Քլեր Քեմփերը ծնվել է 1980 թվականի մայիսի 2-ին Կանզաս-Սիթի քաղաքում (Միսուրի նահանգ, ԱՄՆ)։ Էլին  Դորոթի Էնի և Դեյվիդ Վուդս Քեմպերի չորս երեխաներից երկրորդն էր։ 1998 թվականին նա ավարտել է Սենթ-Լուիս արվարձանում գտնվող Քոնուեյ դպրոցը և Ջոն Բերոուզի միջնակարգ դպրոցը, որտեղ ի հայտ է եկել նրա հետաքրքրությունները թատրոնի և իմպրովիզացիոն կատակերգության նկատմամբ։ 2002 թվականին բակալավրի աստիճանով ավարտել է Փրինսթոնի համալսարան։ Ապա որոշ ժամանակ սովորել է Օքսֆորդի համալսարանում։


=== Կարիերա ===
2007 թվականին Էլին առաջնաելույթ է ունեցել հեռուստատեսությունում։ 2010, 2011, 2012 և 2013 թվականներին քառակի առաջադրվել է «ԱՄՆ-ի կինոդերասանների գիլդիա մրցանակի»՝ «Լավագույն դերասանական կազմ կատակերգական սերիալում» կատեգորիայում՝ «Օֆիս» ֆիլմի համար։


=== Անձնական կյանք ===
2012 թվականի հունիսի 7-ին Քեմփերը ամուսնացել է դերասան Մայքլ Քոմանի հետ, որից ունեցել է երկու որդի՝ Ջեյմս Միլեր Քոմանը և Մեթյու Քոմանը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Ֆաբրեզան

Ֆաբրեզան (ֆր.՝ Fabrezan), համայնք Ֆրանսիայի Օկսիտանիա մարզի Օդ գավառում:
Բնակչությունը 2011 թվականի դրությամբ կազմում է 1261 մարդ, բնակչության խտությունը` 44.06 մարդ/կմ²: Բնակավայրը զբաղեցնում է 28.62 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 30 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 737 աշխատունակ (15-64 տարեկան)  բնակիչ, որոնցից ակտիվ էին 496-ը, իսկ ոչ ակտիվները` 241: Ակտիվության ցուցանիշը կազմում է 67,3 %: 496 աշխատունակ մարդկանցից աշխատել է 429 անձ (220 տղամարդ և 209 կին): Գործազուրկ են եղել 67 անձ (35 տղամարդ և 32 կին): 241 անաշխատունակներից 40-ը եղել են աշակերտներ կամ ուսանողներ, 115-ը` թոշակառուներ, իսկ 86-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խոմուտովկա (գյուղ, Բիժբուլյակսկի շրջան)

Խոմուտովկա (ռուս.՝ Хомутовка, բաշկիրերեն՝ Хомутовка), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիքի

Հիքի (անգլ.՝ hickey) կամ սիրային խայթոց (անգլ.՝ love bite), կապտուկ կամ կապտուկանման նշան, որն առաջանում է համբույրի կամ մաշկի ծծման հետևանքով, սովորաբար պարանոցի կամ թևի վրա։ Մինչդեռ կծելը կարող է ներծծման մաս լինել, ծծելը բավական է մաշկի տակ գտնվող փոքր մակերեսային արյունատար անոթները պայթեցնելու համար։
Հիքին մնում է 5-ից 12 օր և կարող է բուժվել այնպես, ինչպես այլ կապտուկները։ Թեև դրանք հաճախ ոչ դիտավորյալ են պատճառվում, այնուամենայնիվ հիքիները կարող են նաև սեռական բռնության տեսակ լինել։
Որպես հիքիները բուժելու ժողովրդական միջոցներ, կիրառվում են մետաղադրամներ տեղադրելը և շփելն անմիջապես առաջանալուց հետո։ Ըստ տարածված համոզմունքի՝ ներծծումների բուժման մեթոդներից մեկը վնասված մասում սառույցի կտոր դնելն է։ Սակայն այս միջոցը կարող է օգնել դրա հայտնվելուց հետո՝ միայն առաջին տասը րոպեների ընթացքում։ Մեկ այլ միջոց է մարմնի վնասված մասի վրա հալվե վերա տեղադրելը, քանի որ այն հանգստացնող և հակաբորբոքային ազդեցություն ունի։


== Ծանոթագրություններ ==


== Գրականություն ==
Goldstein EJC: Bite wounds and infection. Clinical Infectious Diseases 1992; 14:633-640.


== Արտաքին հղումներ ==
Խամար Դաբան

Խամար Դաբան (ռուս.՝ Хамар-Дабан), լեռնաշղթա Բայկալ լճի հարավային և հարավարևելյան ափերին, գլխավորապես Բուրյաթիայում։ Երկարությունը 350 կմ է, բարձրությունը՝ մինչև 2370 մ։
Հյուսիսային լանջերը կտրտված են կիրճերով և ծածկված սոճու-մայրու տայգայով, հարավային լանջերը՝ սոճու, կուենու անտառներով։ 2000 մ-ից բարձր՝ լեռնատունդրային բուսականություն է։


== Անվանում ==
Հետազոտողների մեծ մասն անվանման առաջացումը կապում է մոնղոլերեն խամար «քիթ» (տեղանուններում՝ «հրվանդան, քարափ, լեռնաճյուղ») և դաբան «բարձրադիր լեռնանցք» բառերի հետ։
Ոմանք էլ անվանման առաջացումը կապում են բուրյաթերեն խամար բառի հետ, որը նշանակում է «մայրու կաղինեններ», այսինքն՝ «կաղինի լեռնանցք», և անվանումն ամբողջությամբ մեկնաբանվում է «կաղինի լեռնաշղթա»։


== Ծանոթագրություններ ==
Ցիգանի (գյուղ, Վելիժսկի շրջան)

Ցիգանի (ռուս.՝ Цыганы), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Խոդուտկա

Մեծ Խոդուտկա (ռուս.՝ Большая Ходутка), գետ Կամչատկա թերակղզի՝ Ռուսաստանում։ Գետի երկարությունը 50 կմ է, ավազանի տարածքը 644 կմ2։ Հոսում է Ելիզովսկի շրջանում, Կամչատկայի երկրամասում։
Գետի ավազանը՝ Մեծ Խոդուտկան մտնում է բնական այգու «Հարավային Կամչատկայի» տարածքի մեջ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000023770
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.